Държавен вестник, бр. 81, 2020 г., стр. 11

БРОЙ  81	
Д Ъ Р Ж А В Е Н  В Е С Т Н И К 	
СТР.  11  
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ТРАНСПОРТА, 
ИНФОРМАЦИОННИТЕ 
ТЕХНОЛОГИИ И СЪОБЩЕНИЯТА
СПОГОДБА
между правителството на Република Бъл­
гария и правителството на Черна гора за 
международни автомобилни превози на 
пътници и товари
(Ратифицирана със закон, приет от 44-то На­
родно събрание на 8 юли 2020 г. – ДВ, бр. 65 
от 2020 г. В сила от 26 август 2020 г.)
Правителството на Република България и 
правителството на Черна гора,
наричани по-долу „Договарящи се страни“,
желаейки да допринесат за развитието на 
търговските и икономическите отношения 
между техните страни, както и за развитието 
на автомобилните превози на товари и пътници 
до и от двете държави и транзит през техните 
територии в условията на пазарна икономика,
се споразумяха за следното:
Раздел I
ОСНОВНИ РАЗПОРЕДБИ
Член 1
Обхват
1. Тази Спогодба се прилага за автомо­
билни превози на пътници и товари до/от и 
транзит през териториите на Договарящите 
се страни, както и за автомобилен транспорт 
до/от трети страни, извършван от превозвачи, 
установени на територията на една от Дого­
варящите се страни, с помощта на превозни 
средства, както е определено в член 2 от 
настоящата Спогодба.
2. Тази Спогодба не засяга правата и за­
дълженията, произтичащи от другите поети 
ангажименти съгласно международните спо­
разумения на двете Договарящи се страни.
Член 2
Определения
В тази Спогодба:
1. „Превозвач“ означава всяко физическо 
лице, всяко юридическо лице или всяко обеди­
нение или група от физически или юридически 
лица, регистрирани на територията на една 
от Договарящите се страни, която превозва 
пътници или товари срещу заплащане или за 
собствена сметка, в съответствие с изисква­
нията на вътрешното законодателство, регу­
лиращо достъпа до професията на превозвача 
и до пазара.
2. „Превозно средство“ означава единично 
моторно превозно средство, ремарке или по­
луремарке, или комбинация от тези превозни 
средства със следните определения:
 – „моторно превозно средство“: всяко 
самоходно превозно средство, движещо се 
по шосе, различно от превозно средство, 
което постоянно се движи по релси и което 
обикновено се използва за превоз на пътници 
или товари;
 – „ремарке“: всяко превозно средство, 
предназначено за свързване към моторно 
превозно средство;
 – „полуремарке“: ремарке без предна ос, 
свързано по такъв начин, че значителна част 
от неговото тегло и теглото на товара му се 
поема от моторното превозно средство. 
3. „Регистрация“ означава административ­
ното разрешение за въвеждане в експлоата­
ция на пътнотранспортно средство по шосе, 
включващо идентификацията на последното 
и предоставянето на серийния номер, който 
се нарича регистрационен номер.
4. „Превоз“ означава всяко пътуване, из­
вършено изцяло или частично по обществени 
пътища от превозно средство, независимо 
дали е натоварено, или празно, използвано 
за превоз на пътници или товари.
5. „Каботаж“ означава превоза на тери­
торията на Договарящата се страна, страна­
та-домакин, с пункт за товарене и пункт за 
разтоварване, намиращи се на тази територия, 
извършен от превозвач, установен на терито­
рията на другата Договаряща се страна. 
6. „Превоз за собствена сметка“ означава 
превоза на пътници и товари, предназначен 
единствено за или произтичащ от собствена 
стопанска дейност или в услуга на собст­
вените служители, или който се извършва 
от организация с идеална цел за превоз на 
своите членове в съответствие със социал­
ните си цели; извършва се без заплащане, 
при условие че:
 – транспортната дейност представлява 
единствено спомагателна дейност за пред­
приятието или организацията;
 – използваните превозни средства са соб­
ственост на предприятието или организаци­
ята; наети са или са получени по силата на 
дългосрочен договор или на лизинг съгласно 
вътрешното законодателство на съответната 
Договаряща се страна; също така се управля­
ват от водач, който е член на персонала на 
предприятието или организацията.
7. „Територия на Договаряща се страна“ 
означава територията съответно на терито­
рията на Република България и Черна гора.
8. „Страна на установяване“ означава тери­
торията на Договарящата се страна, в която 
е установен превозвачът и е регистрирано 
превозното средство.